**Prioritizarea tematicilor pentru investiții conform criteriilor ajustate la exigențele Fondului Verde pentru Climă (FVC)**

Tematicile propuse vor fi evaluate utilizând o scală cuprinsă între 1 și 10 puncte. Punctajele vor fi oferite tematicilor în funcție de nivelul de contribuție față de criteriile de prioritizare: ***1, 2 - contribuție foarte joasă; 3, 4- contribuție joasă; 5, 6- contribuție moderată; 7, 8- contribuție mare ; 9, 10 – contribuție extrem de mare.***

Unele explicații privind criteriile de prioritizare:

**1. Alinierea la strategiile și planurile de adaptare a țării la schimbările climatice, precum și la legislația țării** – tematica propusă este în conformitate cu strategiile și planurile de adaptare a țării la schimbările climatice sau se regăsește printre prioritățile de adaptare identificate în strategiile și planurile naționale și sectoriale privind schimbările climatice (de exemplu, CND(I), SASC, PNA, PSA, PAI, programe și planuri la nivel de raion).

**2. Contribuția la reducerea vulnerabilității la nivel național și la sporirea rezilienței climatice a dezvoltării durabile** – tematica propusă va contribui la o dezvoltare durabilă mai rezistentă la schimbările climatice.

**3. Numărul de beneficiari (direcți și indirecți)** – numărul total de beneficiari direcți și indirecți în rezultatul implementării proiectelor în baza tematicilor de investiții prioritizate care contribuie la reducerea vulnerabilității și la sporirea rezilienței populației, aplicând abordarea egalității de gen.

**4. Contribuția la adaptarea transformațională/ schimbarea de paradigmă** – tematica propusă are potențialul de a fi redimensionată și reprodusă (scalabilitate și replicare) la nivel de regiuni și țară, se bazează pe intervenții tehnologice noi/ inovatoare care vor contribui la declanșarea schimbărilor profunde și durabile în practică și care se așteaptă să îmbunătățească mijloacele și nivelul de trai cu impact pozitiv asupra comportamentului populației. Tematica investițională propusă promovează o bună guvernare pentru a răspunde sistematic provocărilor climatice, are contribuție majoră la dezvoltarea reziliență la schimbările climatice ( nu reprezintă niște intervenții segmentate și punctuate).

**5.** **Contribuția la îmbunătățirea performanței economice și nivelul înalt de co-beneficii (de mediu, sociale, de gen)** – tematica propusă are un potențial ridicat privind crearea de locuri de muncă, reducerea sărăciei și creșterea economică națională/ locală, precum și de a crea co-beneficii care să ducă la efecte pozitive asupra mediului (cum ar fi îmbunătățirea calității aerului, solului, conservarea biodiversității etc.), la impact pozitiv asupra stării sociale și asupra sănătății oamenilor sub formă de îmbunătățiri preconizate, atât pentru femei, cât și pentru bărbați, în domenii precum sănătatea și siguranța alimentară, accesul la energie cu emisii reduse, accesul la educație, îmbunătățirea reglementării și/ sau conservarea culturală. Aceste co-beneficii pot proveni, de asemenea, din elaborarea/ modificarea mecanismelor (sociale și politice/ legislative) care trebuie utilizate în punerea în aplicare a tematicii propuse.

**6. Nevoile de finanțare ale grupurilor vulnerabile, populației țintă, sectoarelor, regiunilor de dezvoltare și ale țării** – se ia in considerație nivelul de dezvoltare economică și socială în asociere cu nivelul de expunere la riscurile climatice și gradul de vulnerabilitate a grupurilor sociale (grupurilor identificate ca fiind deosebit de vulnerabile, dezagregare pe gen), populației țintă, sectoarelor, regiunilor de dezvoltare vizate de tematica propusă.

**7. Fezabilitatea financiară și economică** – stabilitatea/ viabilitatea economică și, după caz, financiară pe termen lung a tematicii investiționale (programelor/ proiectelor), aplicarea celor mai bune practici și/ sau celor mai bune tehnologii (inovare).

**Matricea de evaluare (performanță) a tematicilor investiționale pentru sectorul Forestier**

|  | **Criterii de prioritizare** | | | | | | |
| --- | --- | --- | --- | --- | --- | --- | --- |
| **Tematici investiționale** | **Alinierea la strategiile și planurile de adaptare a țării la schimbările climatice, precum și la legislația țării** | **Contribuția la reducerea vulnerabilității la nivel național și la sporirea rezilienței climatice a dezvoltării durabile** | **Numărul total de beneficiari (direcți și indirecți),**  **(mai mult de 5000 persoane)** | **Contribuția la adaptarea transformațională**  **(Potențialul schimbării de paradigmă)** | **Contribuția la îmbunătățirea performanței economice și nivelul înalt de co-beneficii (de mediu, sociale, de gen)** | **Nevoile de finanțare ale grupurilor vulnerabile, populației țintă, sectoarelor, regiunilor de dezvoltare și ale țării** | **Fezabilitatea financiară și economică** |
| **Scala de evaluare** | **1-10** | **1-10** | **1-10** | **1-10** | **1-10** | **1-10** | **1-10** |
| Restabilirea ecologică a pădurilor și a centurilor forestiere |  |  |  |  |  |  |  |
| Restabilirea fluxului de servicii ecosistemice ale pădurii (dezvoltarea rețelei de habitate valoroase) |  |  |  |  |  |  |  |
| Restabilirea ecologică a pășunilor degradate |  |  |  |  |  |  |  |
| Stabilirea ariilor protejate de bază și a zonelor tampon pentru utilizarea durabilă a biodiversității și resurselor acvatice |  |  |  |  |  |  |  |
| Crearea de noi păduri adaptate la consecințele schimbărilor climatice și capabile să capteze eficient carbonul și să producă biomasă lemnoasă |  |  |  |  |  |  |  |
| Gestionarea incendiilor forestiere |  |  |  |  |  |  |  |
| Gestionarea epidemiilor de dăunători/ maladii |  |  |  |  |  |  |  |
| Combaterea instabilității versanților în zonele sensibile la alunecări de teren |  |  |  |  |  |  |  |
| … |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

**Acronime, abrevieri, definiții:**

|  |  |  |
| --- | --- | --- |
| **CND(I)** | Contribuția Națională Determinată Intenționat a Republicii Moldova, 2015 | |
| **SASC** | Strategia de Adaptare la Schimbarea Climei a Republicii Moldova, 2014 | |
| **PNA** | Plan Național de Adaptare | |
| **PSA** | Plan Sectorial de Adaptare | |
| **PAI** | Plan de Adaptare Integrat (în Planul sectorial de dezvoltare) | |
| **Adaptare transformațională:** | adaptarea care schimbă elementele fundamentale ale unui sistem ca răspuns la schimbările climatice și efectele acestora. Acțiunile adaptării transformative sunt la o scară și o intensitate mare, sunt cu adevărat noi pentru o anumită regiune geografică sau un sistem de resurse, ele transformă locurile și schimbă locația. Deși multe din acțiunile de adaptare transformativă sunt tehnologice, ele sunt, de asemenea, și comportamentale, care afectează modul în care indivizii și societatea adoptă decizii de a aloca resurse pentru a face față schimbărilor climatice (conform IPCC, AR5, 2014). | |
| **Reziliență:** | capacitatea sistemelor sociale, economice și de mediu de a absorbi stresul și de a face față presiunilor din exterior, tendințelor sau perturbărilor  periculoase, reorganizându-se în modul, în care să-și mențină funcția, identitatea și structura de bază, păstrându-și, în același timp, capacitatea de a se adapta, de a învăța și de a se transforma. Reziliența climatică poate fi descrisă la nivel național, de sector, comunitate etc. Fără o planificare prudentă, există riscul ca eforturile de dezvoltare să scadă, de fapt, reziliența (aceasta se referă la activitățile care promovează amenajarea teritoriilor sau dezvoltarea infrastructurii în zonele care pot deveni nepotrivite din cauza schimbărilor climatice) (conform IPCC, AR5, 2014). | |
| **Vulnerabilitate climatică:** | gradul în care un sistem este sensibil la, sau în imposibilitatea de a face față efectelor negative ale schimbărilor climatice, inclusiv variabilitatea climei și fenomenelor climatice extreme. Vulnerabilitatea este funcție de caracterul, magnitudinea și rata de variație climatică la care un sistem este expus, sensibilitatea sa, precum și capacitatea de adaptare (conform IPCC, 2001). | |
| **Entitatea care a evaluat (prioritizat) tematicile investiționale:** | |  |
| **Nume, prenume:** | |  |
| **Telefon, fax:** | |  |
| **E-mail:** | |  |